चोक्ड (2020 फ़िल्म)
चोक्ड : पैसा बोलता है (अंग्रेज़ी: Choked : Paisa Bolta Hai) 2020 की भारतीय हिंदी भाषा की एक ड्रामा फ़िल्म है। फ़िल्म के निर्देशक अनुराग कश्यप तथा लेखक निहित भावे हैं। फ़िल्म में सैयामि खेर और रोशन मैथ्यू मुख्य भूमिकाओं में हैं, जिनके साथ अमृता सुभाष और राजश्री देशपांडे सहयोगी भूमिकाओं में हैं। 2016 के भारतीय बैंकनोट विमुद्रीकरण की पृष्ठभूमि पर आधारित यह फ़िल्म एक बैंक कैशियर की कहानी बताती है, जिसे अपने किचन सिंक में छिपे नकद का पता चलता है। यह फ़िल्म 5 जून 2020 को नेटफ्लिक्स पर रिलीज़ हुई थी। इसे समीक्षकों और दर्शकों से मिश्रित समीक्षाएँ मिली थीं।